( 191 j) 
Opinio clarissimi Carus (1). 
Hic Germanicus auctor primum opinionem satis singularem profert de 
ovariis et testiculis, quae organa ipsi tantummodo videntur vesiculae aereae 
admodum evolutae. Etenim, inquit, vesiculae aereae desinunt ubi ovaria 
incipiunt (quod observationi adversatur), et forma et positio utriusque 
speciei organorum eaedem sunt. Addit non facile esse intellectu quomodo 
parvuli Lumbrici, quos observavit viventes inter cutem et intestinum 
(observatio similis investigationi a CL JYLontegre institutae) ad hunc locum 
perveniant, sed se opinari hunc transitum fieri ope ductus longitudinalis 
( typhlosolis aut cbloragogenae ) qui partem intestini dorsalem circumdat. 
Est organum cavum, inquit, et eadem conformatio occurrit in Lumbrico 
marino et Aphrodita. 
Haec opinio quae ab omnibus caeteris opinionibus recedit non observatione 
directa fulcitur; e contra, in rerum natura, phaenomena ab illa recedunt, 
nam vesiculae aereae etiam ante ovaria , id est, magis versus caput ani- 
malis, occurrunt. 
Opinio clarissimi Leonis Dufour (2). 
Cl. Leo Dufour, sine ulla affirmatione an Lumbrici sint ovipari aut 
vivipari , attamen primam opinionem admittere videtur. Ejus investi- 
gationes congruunt cum illis quae jamjam instituit CeL Lyonet , (vid. 
pag. 190 ). Observationes tamen Cl. Leonis Dufour accuratius et fusius 
continuatae fuerunt. Invenit, uti ait, in terra argillacea aut marga fol- 
liculos aut ova Lumbricorum, 5 aut 6 pedes sub terra latentia. Haec ova 
erant caeteris corporibus sejuncta; continebant animal in se ipsum repli- 
catum; erant oblonga, conico-cylindrica , curvata ab uno latere, cornea, 
membranacea. Extremitas crassior capsula solvitur et progignit Lumbri- 
cum qui tunc longitudine duos pollices , crassitudine vero funiculum 
vulgarem adaequat. In folliculo sanguifera vasa cernuntur, et acumen 
capsulae adhaeret disco membranaceo unius lineae diametri. 
Quum nondum efformatus est Lumbricus, capsula impletur pulpa 
(1) In opere ejus Zootomia, 
(2) Ann. des Sciences nat., par MM. Audpuin , Brongniart et Dumas, tom, V. i&zS. 
